CELEX: 32017R0472
Language: fi
Date: 2017-03-15 00:00:00
Title: Komission täytäntöönpanoasetus (EU) 2017/472, annettu 15 päivänä maaliskuuta 2017, täytäntöönpanoasetuksen (EU) 2016/2080 muuttamisesta tarjousten jättämisjaksojen osalta

18.3.2017   
            
            
               FI
            
            
               Euroopan unionin virallinen lehti
            
            
               L 73/5
            
         KOMISSION TÄYTÄNTÖÖNPANOASETUS (EU) 2017/472,
   annettu 15 päivänä maaliskuuta 2017,
   täytäntöönpanoasetuksen (EU) 2016/2080 muuttamisesta tarjousten jättämisjaksojen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 28 artiklan,
   sekä katsoo seuraavaa:
   
               (1)
            
            
               Komission täytäntöönpanoasetuksella (EU) 2016/2080 (3) on aloitettu rasvattoman maitojauheen myynti tarjouskilpailumenettelyllä. Siinä säädetään kahdesta osatarjouskilpailusta kuukautta kohti, lukuun ottamatta elokuuta ja joulukuuta.
            
         
               (2)
            
            
               Tähän mennessä toteutetuista osatarjouskilpailuista saatujen kokemusten perusteella kiinnostus tarjouskilpailuja kohtaan on nykyisissä markkinaolosuhteissa rajallista. Siksi on aiheellista vähentää tarjousten jättämisjaksojen määrä yhteen jaksoon kuukaudessa. Kustannus-hyötyanalyysin perusteella elokuussa ei ole perusteltua järjestää tarjousten jättämisjaksoa.
            
         
               (3)
            
            
               Sen vuoksi täytäntöönpanoasetusta (EU) 2016/2080 olisi muutettava.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) 2016/2080 2 artiklan 2 kohta seuraavasti:
   
      ”2.   Määräajat tarjousten jättämiselle sitä seuraavissa osatarjouskilpailuissa alkavat edellisen määräajan päättymistä seuraavana ensimmäisenä työpäivänä. Ne päättyvät kunkin kuukauden kolmantena tiistaina kello 11.00 (Brysselin aikaa). Heinäkuussa alkava määräaika kuitenkin päättyy syyskuun kolmantena tiistaina kello 11.00 (Brysselin aikaa), eikä elokuussa ala määräaikaa. Joulukuussa määräaika päättyy kuukauden toisena tiistaina kello 11.00 (Brysselin aikaa). Jos tiistai on yleinen vapaapäivä, määräaika päättyy sitä edeltävänä työpäivänä kello 11.00 (Brysselin aikaa).”
   
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä maaliskuuta 2017.
      
         
            Komission puolesta,
         
         
            puheenjohtajan nimissä
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 671.
   
      (2)  EUVL L 206, 30.7.2016, s. 71.
   
      (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).